

**BERUHÁZÁSI TERV**

***JAVASLAT***

2020

Fedett Uszoda és Termálfürdő

VASIVÍZ ZRt.

Beruházási javaslat

A fejlesztési célok során figyelembe vettük a fürdő lehetséges fejlesztési elképzeléseinek megvalósítását, valamint a vízilabda akadémia és a termálfürdő sajátos helyzetét is. A beruházási javaslatok elsősorban energiahatékonyságot növelő és a biztonságos üzemeltetés feltételeit biztosító fejlesztési javaslatok. Emellett természetesen javaslatokat terjesztünk elő vendégelégedettséget növelő fejlesztések érdekében is.

A Fürdő az alábbi működtetési részterületekre osztható:

* Fedett uszoda
* Termálfürdő
* Vízilabda Akadémia

**Fedett Uszoda**

A technológiát működtető gépészet, illetve az azt kiszolgáló helyiségek állapota az intézmény korához képest elfogadható, ami elsősorban a tervszerűen elvégzett karbantartási munkáknak köszönhető. A vendégforgalmi területek az igénybevétel hatására elhasználódtak.

A Modern Városok projekt teljes műszaki tartalmában tervezett munkákból a biztonságos üzemelés érdekében az uszodai létesítményt ellátó meglévő közművezetékek részleges rekonstrukciója, valamint az Uszoda hatékony üzemelése érdekében megújuló energia kiépítése (napelem, hőszivattyús rendszer) megtörtént. A tervezett 311 millió Ft (bruttó) értékű beruházással önmagukban is hatékonyan működtethető, önállóan és rendeltetésszerűen üzemeltethető rendszerek valósultak meg.

A most megvalósult beruházás a fürdőfejlesztésben több fejlesztési ütemet is megelőzött. A tervezettek szerint az új fürdőépület és meglévő épület gépészeti rendszerének felújítása, valamint a gázkazánok cseréje készült volna el. Az új hőszivattyús rendszer ezért tovább hasznosítható többletteljesítménnyel rendelkezik. Fejlesztési javaslataink így elsősorban a hőszivattyús rendszer hatékonyságának növelése érdekében születtek. Emellett az üzembiztonság megőrzése illetve növelése érdekében, vezetékcserére illetve távfelügyeleti rendszer kiépítésére teszünk még javaslatot.

A tervezett fejlesztések önállóan, ütemezett formában is megvalósíthatóak a rendelkezésre álló források ismeretében. A javaslatok részletezése az *1. sz. mellékletben* található. A mellékletben látható, 1.-es és 6.-os sorszámú, üzembiztonságot javító beruházást kiemelten javasoljuk elvégezni. A fennmaradó, elsősorban energetikai és hatékonyságjavító fejlesztéseket a rendelkezésre álló források függvényében célszerű megvalósítani.

***Tervezett fedett uszoda beruházási költség összesen: 24.457 eFt***

**Termálfürdő**

Részvénytársaságunk a Termálfürdő projekt beindításával azon túlmenően, hogy Kormányrendelet írta elő a vízforgatásos rendszer alkalmazását, a kor követelményeinek megfelelő, korszerű fürdő komplexum alapjait is lerakta önerőből. Az alkalmazott technológia megfelel az előírásoknak, az élményelemekkel kibővített fürdőt a vendégek megelégedéssel fogadták. A jövedelmezőséget a szolgáltatások minőségén és a marketing tevékenységen túl, a szezonális jelleg valamint az időjárás határozza meg.

A kisgyermekes családok körében kifejezetten népszerű a termálfürdő sok árnyékot nyújtó zöldövezeti kialakítása. A vendégelégedettség, és a kihasználtság növelése érdekében az ülőmedence környezetét javasoljuk mesterséges árnyékolási megoldásokkal kiegészíteni.

***Tervezett termálfürdő beruházási költség összesen: 2.500 eFt***

**Vízilabda akadémia**

A vízilabda akadémia területén Társaságunk 2020. évre beruházási javaslattal nem él.

Szombathely, 2019. november ….

 Dr. Kohuth Viktor

 vezérigazgató